open-index/open-wikipedia-markdown huggingface dataset:
נועה פילטר

**מעיין רובין** (נולדה ב-2 ביולי 1987), המוכרת גם בשם הבמה **נועה פילטר**, היא שחקנית, יוטיוברית, מנחת טלוויזיה, יוצרת תוכן ואשת עסקים ישראלית. נכון ל-20 במאי 2022 לערוץ הרשמי שלה יש כ-93.7 אלף עוקבים ומעל ל-15 מיליון צפיות.

בשנת 2019 הקימה רובין חברה שנותנת שירותי תוכן, הפקה, קידום וניהול בדיגיטל עבור חברות ופרטיים בישראל.

## ביוגרפיה
רובין נולדה ליהושע ואביבה בתל אביב לאחר מכן עברה משפחתה לקריית אונו, ולאחר מכן לצור יגאל לאחר שירות בצה"ל כמורה חיילת עברה לתל אביב, שם למדה משחק בבית צבי עד שנת 2011.

## קריירת היוטיוב
בשנת 2013 השתתפה רובין בקמפיין לחברת Browsi שעלה ביוטיוב.

בשנת 2014 השתתפה רובין יחד עם גיא הוכמן בסרטון בערוץ היוטיוב נייס גיא שביים עילי קמחי. אחרי ההצלחה הויראלית של הסרטון, חברה לעילי קמחי, ויחד הם בנו את ערוץ היוטיוב של הדמות נועה פילטר שיצרה מעיין. למרות הצלחת הערוץ (נכון ל-31 באוקטובר 2016 כ-3 מיליון צפיות וכ-25 אלף רשומים) הפסיקה פילטר להעלות סרטונים לערוץ המקורי ופתחה ערוץ יוטיוב חדש.

ב-20 בספטמבר 2015 השתתפה בפרסומת של חברת שטראוס למילקי קייק.

ב-13 ביולי 2016 השתתפה פרסומת רשת לטילונים של חברת נסטלה. ב-5 באוקטובר 2016 זכתה נועה פילטר בתואר כוכבת הרשת של השנה בטקס נבחרי הילדים.

ב-13 בספטמבר 2017 מעיין רובין העלתה סרטון ראשון מהערוץ שנושא את שמה, בה היא מופיעה כעצמה.

## קריירה בטלוויזיה
בשנת 2013 השתתפה בסדרה "להיות איתה" ששודרה בערוץ 2, בתפקיד מלצרית בפרק הראשון של הסדרה.

בשנת 2015 הגישה יחד עם טום באום ועומר דרור פינה קבועה העוסקת בספורט בתוכנית "הצלצול האמיתי" בערוץ הילדים.

בשנת 2016 הגישה פינה קבועה בשם "בלי פילטר" בתוכנית "מנה מנה" בהנחייתה של לירון ויצמן והגישה את התוכנית "מנה מנה בריאה" לצדו של עודד פז. באותה שנה השתתפה לצד סיוון מסט (רות הצעירה) בעונה השביעית והאחרונה של גאליס.

בשנת 2017 הגישה פינה קבועה בתוכנית "הצלצול האמיתי" (עונה 2) בה היא עושה את אותה פעולה כמה וכמה פעמים וכיתות המתמודדים צריכות לשער כמה פעמים עשתה זאת או כמה פעמים אותה מילה תכנס ללוח מחיק.

בשנת 2018 הנחתה את התוכנית "מחליקים עם כוכבים" בערוץ KidZ.

ביולי 2021 השתתפה בעונה הרביעית של התוכנית "חתונה ממבט ראשון".

## מועמדויות ופרסים

## קישורים חיצוניים

* 

## הערות שוליים

קטגוריה:יוטיובריות ישראליות
קטגוריה:זוכי טקס נבחרי הילדים
קטגוריה:מנחות ערוץ הילדים
קטגוריה:בוגרות בית צבי
קטגוריה:בוגרי בית צבי
קטגוריה:אמנים ישראלים הידועים בשם במה
קטגוריה:תל אביב-יפו: אישים
קטגוריה:יוטיוברים ישראלים
קטגוריה:מנחי ערוץ הילדים
קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:נשות עסקים ישראליות
קטגוריה:אנשי עסקים ישראלים
קטגוריה:ישראליות זוכות פרסים
קטגוריה:משתתפים בתוכניות מציאות ישראליות
קטגוריה:ישראליות שנולדו ב-1987
קטגוריה:ישראלים שנולדו ב-1987
קרקרים

[ממוזער|קרקרה צהובת ראש (''Milvagochimachima'') על [קפיבארה.]]
**קָרַקָרִים** (שם מדעי: Caracarinae או Polyborinae) היא תת-משפחה ממשפחת הבזיים של עופות דורסים החיים ברחבי אמריקה.
## מאפיינים
הקרקרים שונים מעט מהבזים והם איטיים מהם, צבעוניים מעט יותר וראשם חשוף מנוצות. כמו כן הם חיים בלהקות גדולות וניזונים מטרף וגם מנבלות או מהיטפלות לדורסים אחרים. הם חיים ברחבי אמריקה מדרום ארצות הברית עד לארץ האש במגוון בתי גידול, אך רובם חיים באזורים טרופיים.

חלק ממיני הקרקרה חיים רק על הקרקע וחלקם חיים ביערות גשם. הם קרובי משפחתם של בזי היערות שחיים באותו אזור.

## מיון
*תת-משפחה **קרקרים** (*Caracarinae*)
**סוג קרקרה (*Caracara*) - בו שני מינים
**סוג ומין יחיד קרקרה שחורה (*Daptrius ater*)
**סוג ומין יחיד קרקרה אדומת-גרון (*Ibycter americanus*)
**סוג קרקרה צהובה (*Milvago*) - בו שני מינים
**סוג קרקרה הררית (*Phalcoboenus*) - בו ארבעה מינים

## קישורים חיצוניים

*
קטגוריה:בזיים
גיטלין

**גיטִלין** הוא שם משפחה יהודי. זהו מטרונים יידי הנגזר מהשם "גיטֶל".

קטגוריה:שמות משפחה יהודיים
אייראט רפאלוביץ אישמוראטוב

ממוזער|שמאל|
אייראט אישמוראטוב לאחר ההופעה באופרה הממלכתית האקדמאית ותיאטרון הבלט בטטרסטן, קאזאן, רוסיה 28 בנובמבר 2012
**אייראט רפאלוביץ אישמוראטוב** (ברוסית: **Айрат Рафаилович Ишмуратов**, באנגלית: **Airat Rafailovich Ichmouratov**, נולד ב-28 ביוני 1973) הוא מלחין רוסי-קנדי ממוצא אתני וולגה טטרי, מנצח וקלרינטן כליזמר. הוא המנצח והמלחין בתזמורת "הדור החדש" שבמונטריאול, קלרינטן בקבוצת הכליזמר כליזטורי ופרופסור אורח באוניברסיטת לאוול שבקוויבק, קנדה.

## ילדות ונעורים

אישמוראטוב נולד וגדל בקאזאן, הבירה והעיר הגדולה ביותר בטטרסטן, רוסיה, הוא הילד השני לראזינה אישמוראטוב (גאטינה) ורפאל אישמוראטוב. הוא למד קלרינט בבית הספר הקאזאני למוזיקה מס' 3, במכללה הקאזאנית למוזיקה ובקונסרבטוריון הקאזאני, וסיים את לימודיו בשנת 1996.

## קריירה

בשנת 1998, אישמוראטוב הגר למונטירואל, קנדה, קיבל את התואר השני באוניברסיטת מונטריאול, ולמד עם אנדרה מוייסאן. לאחר מכן הקים את שלישיית מוזינסקי עם לאו די-סלו ויבגניה קירג'נר על הפסנתר, אשר זכתה במקום הראשון ובפרס היוקרתי בפסטיבל המוזיקלי הלאומי (קנדה, 2002) ומקום ראשון בתחרות המוזיקה הבינלאומית השמינית בקרקוב (פולין,2004)

### מנצח
ממוזער|שמאל|אישמוראטוב ואלוירה מיסבקובה בזמן הופעת כליזטורי, שאנגחאי, סין, אוגוסט 2013
עבודת המנצח הראשונה של אישמוראטוב, אחרי שקיבל את תואר השלישי בהנצחת תזמורת באוניברסיטת מונטריאול (2005) הייתה עם התזמורת לס ויולנס דו ראוי בעיר קוויבק, שם הוא היה עוזר המנצח של ברנרד לאבאדי. אישמוראטוב מונה לתפקיד מנצח קבע בתזמורת סימפוניית קוויבק משנת 2009 ועד 2011, שם הוא עזר למנצח והמלחין הישראלי יואב תלמי. בשנת 2011, בהתראה קצרה החליף את יולי טורובסקי, אישמוראטוב הנציח את התזמורת המוזיקאים ממונטריאול בסבב ההופעות בארצות הברית, ברזיל ופרו. באוקטובר 2011 הופיעה בהצגת בכורה עם האופרה הממלכתית האקדמאית ותיאטרון הבלט בטטרסטן (רוסיה) והוזמן בשנית להלחין את הטורנדוט של פוצ'יני [11] והריגולטו של ורדי בעונת 2012-13 ובסבב ההופעות האירופאי העוקב.

### כליזטורי
בשנת 2000, מר. אישמוראטוב הצטרף לקבוצת הכליזמר כליזטורי (באנגלית: Kleztory), שבה כיום מנגן בקלרינט, מלחין ומעבד. בשנת 2012 כליזטורי ניצחו במקום הרביעי בפסטיבל הכליזמר הבינלאומי באמסטרדם וכתוצאה מכך הופיעו בפסטיבל הכליזמר הרביעי באביב העוקב

### מלחין

המוזיקה של אייראט אישמוראטוב מנוגנת על ידי הרכבים ומוזיקאים רבים בכל רחבי העולם, הכוללים את מקסים ונגרוב, התזמורת סימפוניית קוויבק, תזמורת מונטריאול, תזמורת סימפוניית טאיפיי, לס ויולנס דו ראוי, רביעיית המיתרים החדשה של אורפורד, יולי טורובסקי & המוזיקאים ממונטריאול, התזמורת "אמאדאוס" מהרדיו הפולני.

אישמוראטוב כונה כמלחין קבע בשנת 2012 ב"הופעות באיים הביקיים", בשנת 2013 בקיץ הלחין במרכז אורפורד לאומנות ובשנת 2015 בקיץ הלחין את המהדורה ה-17 בפסטיבל הקלאסיק הוטס-לאורנטידס. משנת 2012 אישמוראטוב חבר מלחין במרכז למוזיקה הקנדי
.

## קישורים חיצוניים

* 

## הערות שוליים

קטגוריה:מלחינים רוסים
קטגוריה:מנצחים רוסים
קטגוריה:מנצחים קנדים
קטגוריה:סגל אוניברסיטת לאוול
קטגוריה:קנדים שנולדו ב-1973
קטגוריה:רוסים שנולדו ב-1973
הדיוויזיה ה-24 (ורמאכט)

**הדיוויזיה ה-24** (בגרמנית: **24. Infanterie-Division**) הייתה דיוויזיית חיל רגלים של הוורמאכט שלחמה במלחמת העולם השנייה.

## היסטוריה
הדיוויזיה הוקמה ב-1 באוקטובר 1934 בקמניץ, והועמדה תחת פיקוד ורנר קיניץ. הדיוויזיה השתתפה בסיפוח חבל הסודטים ובכיבוש צ'כוסלובקיה, והייתה הדיוויזיה הראשונה שנכנסה לפראג. במהלך המערכה בפולין לחמה הדיוויזיה כחלק מהקורפוס ה-10 במסגרת הארמייה השמינית, ובמהלך המערכה על צרפת ועל ארצות השפלה לחמה הדיוויזיה כחלק מהקורפוס ה-6 במסגרת הארמייה ה-12. במהלך מבצע ברברוסה לחמה הדיוויזיה כחלק מהקורפוס ה-4 במסרת הארמייה ה-17, והשתתפה בקרב אומן ובקרב קייב, ולאחר מכן אף השתתפה במצור על סבסטופול כחלק מהארמייה ה-11. באוגוסט 1942 הועברה הדיוויזיה לגזרה הצפונית, שם לחמה כחלק מהארמיות ה-16 וה-18 לסירוגין עד סוף המלחמה.

## מפקדים

## קישורים חיצוניים

* הדיוויזיה ה-24 באתר lexikon-der-wehrmacht 

24
גומצן (בות'רופס)

[ממוזער|[גומצן ברזילי]]
**גומצן** (שם מדעי: *Bothrops*) הוא סוג של נחשים ארסיים החיים רק בדרום ובמרכז אמריקה. הם חיים ביערות לחים וצבעם מסווה ומתאים לרקע של קרקע היער. הם בעלי גומות ליד עינם, בעזרתם הם מבחינים באופן מטושטש בחיות בעלי דם חם וכך מזהים אותם גם באפלה מוחלטת. הם ארסיים ותוקפים את קורבנם בעזרת שיני ארס גדולות היכולות לנוע במהירות לעבר טרפם. הם צדים את טרפם ממארב בין העלים של קרקע היער.

מינים רבים של גומצן הם קטלניים לאדם, שהידוע ביניהם זכה לשם גומצן אימתן.

## מיון
סוג זה כולל, נכון למאי 2025, 48 מינים. 
* תת-משפחה צפעוני גומה (Crotalinae)
** סוג **גומצן (בות'רופס)** (*Bothrops*)
*** מין *Bothrops alcatraz*
*** מין גומצן אורוטו (*Bothrops alternatus*)
*** מין *Bothrops ammodytoides*
*** מין גומצן חניתי (*Bothrops asper*)
*** מין גומצן אימתן (*Bothrops atrox*)
*** מין *Bothrops ayerbei*
*** מין *Bothrops barnetti*
*** מין *Bothrops bilineatus*
*** מין גומצן ברזילי (*Bothrops brazili*)
*** מין *Bothrops caribbaeus*
*** מין *Bothrops chloromelas*
*** מין *Bothrops cotiara*
*** מין *Bothrops diporus*
*** מין *Bothrops erythromelas*
*** מין *Bothrops fonsecai*
*** מין *Bothrops germanoi*
*** מין גומצן אינסולאריס (*Bothrops insularis*)
*** מין *Bothrops itapetiningae*
*** מין *Bothrops jabrensis*
*** מין גומצן יאררקה (*Bothrops jararaca*)
*** מין *Bothrops jararacussu*
*** מין *Bothrops jonathani*
*** מין *Bothrops lanceolatus*
*** מין *Bothrops leucurus*
*** מין *Bothrops lutzi*
*** מין *Bothrops marajoensis*
*** מין *Bothrops marmoratus*
*** מין *Bothrops mattogrossensis*
*** מין *Bothrops medusa*
*** מין *Bothrops monsignifer*
*** מין *Bothrops moojeni*
*** מין *Bothrops muriciensis*
*** מין *Bothrops neuwiedi*
*** מין *Bothrops oligobalius*
*** מין *Bothrops oligolepis*
*** מין *Bothrops osbornei*
*** מין *Bothrops otavioi*
*** מין *Bothrops pauloensis*
*** מין *Bothrops pictus*
*** מין *Bothrops pirajai*
*** מין *Bothrops pubescens*
*** מין *Bothrops pulcher*
*** מין *Bothrops punctatus*
*** מין *Bothrops sanctaecrucis*
*** מין *Bothrops sazimai*
*** מין *Bothrops sonene*
*** מין *Bothrops taeniatus* (צפעון יער נקוד)
*** מין *Bothrops venezuelensis*

## קישורים חיצוניים

* 

## הערות שוליים

קטגוריה:בעלי חיים שתוארו ב-1824
קטגוריה:טקסונים שתוארו בידי יוהאן גאורג ווגלר
קטגוריה:צפעוני גומה
אלמאזבק אטמבייב

**אלמאזבק שרשנוביץ' אטמבייב** (בקירגיזית: **Алмазбек Шаршенович Атамбаев**; נולד ב-17 בספטמבר 1956) הוא מדינאי קירגיזי, שכיהן כנשיא קירגיזסטן מ-1 בדצמבר 2011 עד 24 בנובמבר 2017. קודם לכן שימש כראש ממשלת קירגיזסטן מ-17 בדצמבר 2010 ועד לבחירתו לתפקיד הנשיא. לפני כן כיהן כראש ממשלת קירגיזסטן מ-29 במרץ 2007 עד 28 בנובמבר 2007.

## ביוגרפיה
[ממוזער|292x292 פיקסלים|אטמבייב עם [נשיא רוסיה ולדימיר פוטין ב-2015]]
ממוזער|300x300px|Raisa Atambayeva, Almazbeк Atambayev, Ilham Aliyev and Mehriban Aliyeva in 2012|alt=|left
אטמבייב נולד בכפר אראשאן במחוז צ'וי שבצפון הרפובליקה הסובייטית הסוציאליסטית הקירגיזית. סיים תואר בכלכלה במוסקבה. מנישואיו הראשונים לבואזאר נולדו לו שני בנים ושתי בנות. מנישואיו השניים לראיסה (1988) נולדו לו בן ובת.

אטמבייב היה מועמד בבחירות לנשיאות קירגיזסטן בשנת 2000 אך הוא זכה ב-6 אחוזים מן הקולות. הוא כיהן כשר התעשייה, המסחר והתיירות בממשלה מ-20 בדצמבר 2005 עד פרישתו מהממשלה הקירגיזית ב-21 באפריל 2006.

בנובמבר 2006 היה אחד המנהיגים של המחאה נגד הממשלה בבישקק. הוא גם היה מעורב בפעולות מחאה מוקדמות בסוף אפריל 2006.

בעקבות התפטרותו של ראש ממשלת קירגיזסטן ב-29 במרץ 2007, מונה לממלא מקום ראש הממשלה על ידי הנשיא קורמאנבק באקייב. לאחר מכן מינויו אושר בפרלמנט ב-30 במרץ. עם מינויו היה לראש הממשלה הראשון באסיה המרכזית שהגיע ממפלגת אופוזיציה. באפריל אותה שנה ניסה לטפל במחאה הגדולה בבישקק שתבעה את התפטרותו של הנשיא בקייב, אך זכה לקריאות בוז מצד המפגינים. בעקבות כך פעל להדיח את הנשיא בקייב באמצעות משאל עם והצליח, והנשיא התפטר ב-24 באוקטובר 2007. למרות זאת התפטר גם אטמבייב מתפקידו לאחר לחצים פוליטיים.

לאחר המהומות שפרצו בקירגיזסטן, קרא אטמבייב לנשיאת קירגיזסטן רוזה אוטונבייבה להתפטר מתפקידה. תחילה אוטונבייבה דחתה את קריאותיו, אך לבסוף היא עזבה את תפקידה לאחר הפגנות האזרחים. אטמבייב היה המועמד המוביל לתפקיד נשיא קירגיזסטן, וב-2011 התמנה באופן רשמי לתפקיד.

לאחר בחירתו פעל לחיזוק היחסים הכלכליים עם טורקיה; בביקורו בטורקיה ב-2011 סוכם על הגדלת הסחר עם טורקיה, לצד הגדלת ההשקעות של טורקיה בקירגיזסטן. מבחינת יחסיו עם רוסיה, הצהיר אטמבייב על עמדה פרו-רוסית; הוא הצהיר על איחוד מכסים, דאג ליציאת הצבא האמריקאי מבסיסו בקירגיזסטן ב-2014, ודיבר על חשיבותם של יחסים כלכליים קרובים בין קירגיזסטן לרוסיה (שבשטחה עובדים כחצי מיליון קירגיזים), זאת לצד הצהרות התומכות בחיזוק העצמאות הכלכלית של קירגיזסטן.

עם סיום כהונתו, ב-27 ביוני, הפרלמנט הקירגיזי הסיר את זכות החסינות שלו בעקבות חקירת מספר תיקי חקירה שהוא נחשד כחשוד מרכזי בהן. באוגוסט 2019 כוחות מיוחדים של הוועדה הממלכתית לביטחון לאומי פרצו לביתו ועצרו אותו במסגרת חקירה פנימית. הוא הואשם במעורבותו במתן חנינה לא חוקית לעזיז בטוקאייב, מראשי הפשע המאורגן בקירגיזסטן. ביוני 2020 נידון ל-11 שנות מאסר וחודשיים תוך החרמת רכוש ופרסי מדינה. בנוסף, הואשם ברצח קצין כוחות אלפא של הוועדה לביטחון לאומי במהלך ניסיון לעצור אותו בביתו בכפר קוי-טאש ב-7 באוגוסט 2019. במהלך חיפוש בביתו התגלו כלי נשק.

## קישורים חיצוניים

## הערות שוליים

קטגוריה:מורשעים בדין
קטגוריה:אישי ציבור שהורשעו בדין
קטגוריה:נשיאי קירגיזסטן
2016 10
קטגוריה:פוליטיקאים קירגיזים
קטגוריה:ילידי 1956
קטגוריה:קירגיזים שנולדו במאה ה-20
הדיוויזיה ה-30 (ורמאכט)

**הדיוויזיה ה-30** (בגרמנית: **30. Infanterie-Division**) הייתה דיוויזיית חיל רגלים של הוורמאכט שלחמה במלחמת העולם השנייה.

## היסטוריה
הדיוויזיה הוקמה ב-1 באוקטובר 1936 בליבק, והועמדה תחת פיקוד קרל-היינריך פון שטילפנגל. במהלך המערכה בפולין לחמה הדיוויזיה כחלק מהקורפוס ה-10 במסגרת הארמייה השמינית, ובמהלך המערכה על צרפת ועל ארצות השפלה לחמה הדיוויזיה כחלק מהקורפוס ה-11 במסגרת הארמייה השישית. במהלך מבצע ברברוסה לחמה הדיוויזיה כחלק מהקורפוס ה-10 במסרת הארמייה ה-16, והשתתפה במצור על לנינגרד. לאחר מכן לחמה הדיוויזיה בקרבות השונים בגזרה הצפונית, כחלק מהארמיות ה-16 וה-18 לסירוגין עד סוף המלחמה.

## מפקדים

## קישורים חיצוניים
* הדיוויזיה ה-30 באתר lexikon-der-wehrmacht 

30
מוקסין (נחש)

**מוֹקָסִין** (שם מדעי: *Agkistrodon*) הוא סוג של נחש ארסי ממשפחת הצפעיים החי בביצות באמריקה הצפונית ואמריקה המרכזית. הוא קרוב משפחה של העכסן.

נחשים אלה בעלי חברבורות גדולות המזכירות את דפוס הקשקשים של הפיתון והם יודעים להסוות את עצמם לטרפם בביצה. לצעירים ישנו זנב המפתה את הטרף להתקרב, בדמיונו לתולעת. הם ארסיים ובעלי פה רחב היכול ולסת היכולה להכיש במהירות. אורך כמה פרטים מגיע למעל 180 ס"מ.

הם טורפי-על בביצות של אמריקה וניזונים ממגוון בעלי חיים ובייחוד מנחשים אחרים. הם ניזונים גם מדגים, סרטני נהרות, דו-חיים, עופות קטנים, זוחלים אחרים כולל צבים ואליגטורים קטנים ויונקים עד גודל של ארנבת.

מינים אלה מסוכנים גם לאנשים וכבר הרגו אנשים שלא קיבלו נוגדן לארס.

## מיון
סוג זו כולל, נכון למאי 2025, 8 מינים.
* תת-משפחה צפעוני גומה (Crotalinae)
** סוג **מוקסין** (*Agkistrodon*)
*** מין מוקסין מקסיקני (*Agkistrodon bilineatus*)
*** מין *Agkistrodon conanti*
*** מין מוקסין נחושת (*Agkistrodon contortrix*)
*** מין *Agkistrodon howardgloydi*
*** מין *Agkistrodon laticinctus*
*** מין מוקסין מים (*Agkistrodon piscivorus*)
*** מין *Agkistrodon russeolus*
*** מין *Agkistrodon taylori*

## קישורים חיצוניים

* 

## הערות שוליים

קטגוריה:בעלי חיים שתוארו ב-1799
קטגוריה:טקסונים שתוארו בידי פאליזו דה בובואה
קטגוריה:צפעוני גומה
גומצן (טרימרסורוס)

ממוזער|250px|''Trimeresurus macrops''
**גומצן** (שם מדעי: *Trimeresurus*) הוא סוג של נחשים ארסי מתת-משפחת צפעוני גומה המכונים גומצנים עקב הגומות שליד נחיריהם, איתם הם יכולים לאתר את טרפם, הכולל מינים בעלי דם חם ולאתר אותם בעזרת החום. החום מייצר אצלם תמונה מטושטשת של הטרף ומקל עליהם לכוון אליו.

בניגוד לשאר סוגי הגומצנים סוג זה מצוי ביערות דרום-מזרח אסיה ומטפס על עצים. הנחשים מוסווים וצבעם ירוק כמו עלי היער, אך חלקם בעלי צבעים כהים או בהירים יותר. הם בעלי שיני ארס גדולות ועלולים לסכן גם אנשים שהוכשו.

לנחשים אלה עיניים גדולות ובולטות, ראש רחב, גוף בצבע ירוק בוהק ומעט פסים כהים. הם יכולים להגיע לאורך 160 ס"מ אך בדרך כלל קטנים יותר. הם מחכים לטרפם על ענפי העצים ומחכים ליונקים קטנים, עופות, זוחלים ודו-חיים מטפסים.

בעבר השתייכו לסוג זה גם בני הסוג פרוטובות'רופס.

## מיון
סוג זו כולל, נכון למאי 2025, 55 מינים.
* תת-משפחה צפעוני גומה (Crotalinae)
** סוג **גומצן (טרימרסורוס)** (*Trimeresurus*)
*** מין גומצן לבן-שפה (*Trimeresurus albolabris*)
*** מין *Trimeresurus andersonii*
*** מין *Trimeresurus arunachalensis*
*** מין *Trimeresurus ayeyarwadyensis*
*** מין *Trimeresurus calamitas*
*** מין *Trimeresurus cantori*
*** מין *Trimeresurus cardamomensis*
*** מין *Trimeresurus caudornatus*
*** מין *Trimeresurus ciliaris*
*** מין *Trimeresurus cryptographicus*
*** מין *Trimeresurus cyanolabris*
*** מין *Trimeresurus davidi*
*** מין *Trimeresurus erythrochloris*
*** מין *Trimeresurus erythrurus*
*** מין *Trimeresurus fasciatus*
*** מין *Trimeresurus flavomaculatus*
*** מין *Trimeresurus gracilis*
*** מין *Trimeresurus gumprechti*
*** מין *Trimeresurus gunaleni*
*** מין *Trimeresurus guoi*
*** מין *Trimeresurus hageni*
*** מין *Trimeresurus honsonensis*
*** מין *Trimeresurus insularis*
*** מין *Trimeresurus kanburiensis*
*** מין *Trimeresurus kirscheyi*
*** מין *Trimeresurus kraensis*
*** מין *Trimeresurus kuiburi*
*** מין *Trimeresurus labialis*
*** מין *Trimeresurus lanna*
*** מין *Trimeresurus macrops*
*** מין *Trimeresurus malcolmi*
*** מין *Trimeresurus mayaae*
*** מין *Trimeresurus mcgregori*
*** מין *Trimeresurus medoensis*
*** מין *Trimeresurus mutabilis*
*** מין *Trimeresurus nebularis*
*** מין *Trimeresurus phuketensis*
*** מין *Trimeresurus popeiorum*
*** מין *Trimeresurus purpureomaculatus*
*** מין *Trimeresurus rubeus*
*** מין *Trimeresurus sabahi*
*** מין *Trimeresurus salazar*
*** מין *Trimeresurus schultzei*
*** מין *Trimeresurus septentrionalis*
*** מין *Trimeresurus sichuanensis*
*** מין גומצן שטיינגר (*Trimeresurus stejnegeri*)
*** מין *Trimeresurus sumatranus*
*** מין *Trimeresurus tenasserimensis*
*** מין *Trimeresurus tibetanus*
*** מין *Trimeresurus truongsonensis*
*** מין *Trimeresurus uetzi*
*** מין *Trimeresurus venustus*
*** מין *Trimeresurus vogeli*
*** מין *Trimeresurus whitteni*
*** מין *Trimeresurus yunnanensis*

## קישורים חיצוניים

## הערות שוליים

קטגוריה:בעלי חיים שתוארו ב-1804
קטגוריה:טקסונים שתוארו בידי ברנר-ז'רמין דה לספד
קטגוריה:צפעוני גומה
דיות (תת-משפחה)

**דיות** (שם מדעי: Milvinae), היא תת־משפחה של עופות דורסים במשפחת הנציים, להם במקרים רבים זנבות מחודדים כמו סנונית. הם בינוניים בגודלם ולעיתים דואים שעות בחיפוש טרף. דיות אחרות נעות רק לאחר שהם ראו את טרפם מהעץ ונעים לעברו בטיסה חרישית.

הדיות יותר קטנות מהעיטים אך גדולות מהנץ ומהבז ויכולות לצוד טרף גדול יותר, בעיקר יונקים קטנים, עופות אחרים וזוחלים שונים ודיית החלזונות ניזונה גם מחלזונות מים. כמו הרבה דורסים נקבות הדיה גדולות מהזכר.

## מיון טקסונומי
* סוג דיה כפולת שן (Harpagus)
* סוג דיית המיסיסיפי (Ictinia)
* סוג ומין יחיד דיית החלזונות (Rostrhamus sociabilis)
* סוג דיה שורקת (Haliastur) 
* סוג ומין יחיד דיה מרובעת זנב (Lophoictinia isura)
* סוג דיה (Milvus)
* סוג ומין יחיד דיה שחורת חזה (Hamirostra melanosternon)
* סוג ומין יחיד דיה דקת-מקור (Helicolestes hamatus)

## ראו גם
*דיית החלזונות
*איות

## קישורים חיצוניים

*
קטגוריה:ערכים שבהם תבנית בריטניקה אינה מתאימה
עיטים (תת-משפחה)

**עיטים** (שם מדעי: Aquilinae) היא תת-משפחה של דורסי יום ממשפחת הנציים. רוב המינים בתת-משפחה זו מכונים עיטים אך לא כל העיטים שייכים לקבוצה זו, למשל מיני העיטם.

אלו מהגדולים שבדורסי היום והגדול מביניהם הוא העיט הלוחם שכול להגיע למשקל 3 ק"ג ולמוטת כנפיים של 260 ס"מ ובעבר היה מין עיט האסטי שחי בניו זילנד והיה גדול גם מהעיט הלוחם. לעופות אלה מקור חד כתער, טפרים גדולים וכנפיים רחבות העוזרות להם לדאות ביום.

רוב מינים העיטים הם מונוגמיים ובעלי טריטוריה עליה הם מגינים מעיטים אחרים. הם ציידים קשוחים היכולים להרוג חיות גדולות מהם, כמו קופים, איילים צעירים ואנטילופות קטנות ממדים, אך בדרך כלל הם צדים טרף קטן יותר כמו מכרסמים, ארנבות או עופות אחרים.

## מיון
*תת-משפחה **עיטים** (Aquilinae)
** סוג עיט נצי (Spizaetus)
** סוג עיט נצי טרופי (Nisaetus)
** סוג ומין יחיד עיט גדול ציצית (Lophaetus occipitalis)
** סוג ומין יחיד עיט לוחם (Polemaetus bellicosus)
** סוג עיט קטן (Hieraaetus)
** סוג ומין יחיד עיט האסטי (Harpagornis moorei) – נכחד
** סוג עיט כתר (Stephanoaetus) – שייך לעיטים טרופיים
** סוג ומין יחיד עיט-נצי אדום-בטן (Lophotriorchis kienerii)
** סוג ומין יחיד עיט נחשים אפריקאי (Dryotriorchis spectabilis)
** סוג עיט (Aquila)
**סוג עיט מנוקד (Clanga)
** סוג ומין יחיד עיט מלאי שחור (Ictinaetus malayensis)

## גלריה

קובץ:Long-crested Eagle RWD3.jpg|עיט גדול ציצית
קובץ:Booted eagle (India, 2012).jpg|עיט גמדי
קובץ:Changeable hawk Eagle.jpg|עיט נצי מצויץ
קובץ:Mountain Hawk Eagle Mahananda WLS West Bengal India 07.12.2015.jpg
קובץ:Steppe Eagle 2 (5086549225).jpg|עיט ערבות


## ראו גם
*עיט

## קישורים חיצוניים

*
דמיין (סרט)

**דמיין: ג'ון לנון** (באנגלית: imagine: jhon lenon)סרט תיעודי משנת 1988 על המוזיקאי הבריטי ג'ון לנון.

הסרט מוזכר בשירו של הזמר הישראלי דני רובס "רכבות 68-80-88" שיצא ב-1991.

## הפקה
הסרט כולל אוסף רחב היקף של שיאים מהקריירה המוזיקלית של לנון. בנוסף ישנן בו הקלטות שטרם הושמעו: הקלטה אקוסטית של השיר Real Love שהוקלטה ב-1979, והקלטה שבוצעה בחזרות לשיר Imagine בשנת 1971.

הסרט הוזמן על ידי יוקו אונו, אשתו של לנון, ואף לא אחד משלושת חברי הביטלס לשעבר, פול מקרטני, ג'ורג 'האריסון או רינגו סטאר, הסכים להשתתף בסרט.

הסרט מורכב מראיונות עם בני משפחה וקולגות של לנון ומקטעי ארכיון. בין המרואיינים גם סינתיה לנון, אשתו הראשונה. ג'ון וסינתיה התחתנו צעירים, באופן לא מתוכנן, ב-1962, לאחר שהיא גילתה שהיא בהיריון עם בנם ג'וליאן, שבהמשך המשיך את דרכו של לנון והפך גם הוא לזמר. נישואיהם ידעו קשיים ומשברים רבים, והסתיימו סופית ב-1968, אך היו לכך רמזים מטרימים, עליהם מספרת סינתיה בסרט.

סרט זה אינו סרט הטלוויזיה Imagine משנת 1972 (אותו יצרו לנון ויוקו אונו).

## קישורים חיצוניים

קטגוריה:ג'ון לנון
קטגוריה:סרטים תיעודיים
קטגוריה:סרטים תיעודיים על זמרים
קטגוריה:סרטי 1988
עקבים

ממוזער|Buteo lineatus
**עקבים** (שם מדעי: Buteoninae) היא תת-משפחה של דורסי יום ממשפחת הנציים. מקור שמם במנהגם לעקוב ולרדוף אחרי טרפם לאורך זמן, עקב זריזותם ועקב מנהגם לצוד בחבורות קטנות.

עופות דורסים אלה יותר קטנים מהעיטים אך גדולים מהנץ ומהדיה ויכולים לתפוס טרף גדול יותר. הם חיים במגוון בתי גידול ודואים במשך שעות  בחיפוש אחר טרפם, אותו הם תופסים והורגים על ידי צלילה ותפיסה בטפריהם הענקיים ומקורם החזק והחד.

העקבים בעלי כסות נוצות חומה-כתמתמה וזנבם מוארך מעט. צבע המקור צהוב והרגליים צהובות וחשופות מנוצות. מינים מסוימים נמצאים רוב הזמן על הקרקע.

## מיון
*תת-משפחת **עקבים** (Buteoninae)
**סוג עקב כהה (*Geranoaetus*)
**סוג עקב (*Buteo*)
**סוג ומין יחיד עקב האריס (*Parabuteo unicinctus*)
**סוג ומין יחיד עקב צד הדרך (*Rupornis magnirostris*)
**סוג עקב לבן (*Pseudastur*)
**סוג ומין יחיד עקב מסורג (*Morphnarchus princeps*)
**סוג עקב שחור (*Buteogallus*)
**סוג ומין יחיד עקב שחור-צווארון (*Busarellus nigricollis*)
**סוג עיט מצויץ (*Harpyhaliaetus*) - שייך לעיטים טרופיים.
**סוג עקב כתום (*Leucopternis*)
**סוג ומין יחיד עקב פלומביאוס (*Cryptoleucopteryx plumbea*)
**סוג ומין יחיד עקב הלטאות (*Kaupifalco monogrammicus*)
**סוג עקב אפור (*Butastur*)
**סוג טיטאנוהיירקס (*Titanohierax*) - נכחד

על פי חלוקות מסוימות שייכים הנה גם מיני העיטים.

## קישורים חיצוניים

*
מגדל החדשנות

**מגדל החדשנות** (באנגלית: **Jockey Club Innovation Tower**) הוא בניין באוניברסיטה הפוליטכנית של הונג קונג הממוקם על דרך קתהאם (Chatham Road) במחוז הונג הום, קאולון. הוא תוכנן על ידי האדריכלית, זוכת פרס פריצקר, זהא חדיד, בסגנון הנאו-פוטוריזם והוא הבניין הראשון שתכננה בהונג קונג. הבנייה החלה בשנת 2009 והייתה אמורה להסתיים במקור בסוף שנת 2011 ברם, היא נדחתה עד אמצע שנת 2013.

הבניין ממוקם בקצה הצפון-מערבי של קמפוס האוניברסיטה, משתרע על פני שטח של 12,000 מטרים רבועים והוא משרת כ-1,800 אנשי סגל וסטודנטים.

הבניין הוא ביתו של בית הספר לעיצוב על שלל התמחויותיו כגון: עיצוב סביבתי, עיצוב תעשייתי, עיצוב מוצר, תקשורת חזותית, פרסום ועיצוב דיגיטלי.


קובץ:HKPU Innovation Tower Entrance Void 2014.jpg|האטריום בכניסה לבניין
קובץ:HKPU Innovation Tower Exhibition Gallery 201403.jpg|תערוכה בקומת הקרקע
קובץ:HKPU Innovation Tower Stairs 201403.jpg
קובץ:HKPU Innovation Tower Common area atrium 201403.jpg
קובץ:HKPU Innovation TowerOutdoor Podium 201403.jpg


## קישורים חיצוניים

* 
* זהא חדיד אדריכלים - מגדל החדשנות

## הערות שוליים

קטגוריה:הונג קונג: מבנים
קטגוריה:מבנים שתכננה זהא חדיד
לוקה קלדירולה

**לוקה קלדירולה** (באיטלקית: **Luca Caldirola**; ) הוא כדורגלן איטלקי המשחק בעמדות הבלם והמגן שמאלי בקבוצת מונצה מהסרייה ב'.

## קריירת מועדונים
קלדירולה החל את קריירת המשחק שלו בקבוצות הילדים והנוער של קבוצת אינטר מילאנו ואף שימש כקפטן קבוצת הנוער. במהלך עונת 2009/2010 צורף מספר פעמים לסגל הקבוצה הבוגרת, אך לא שותף במשחקים. את הבכורה הלא-רשמית ערך במסגרת משחק ידידות נגד AC מילאן.

בעונת 2010/2011 הושאל לקבוצת ויטסה ארנהם מליגת העל ההולנדית בה שיחק 11 משחקים. ביוני 2011 מכרה אינטר מחצית מכרטיס השחקן של קלדירולה לקבוצת צ'זנה כחלק מעסקת ההעברה של יוטו נגטומו לקבוצה. ב-7 בדצמבר ערך את הופעת הבכורה הרשמית שלו במדי אינטר במשחק במסגרת שלב הבתים של ליגת האלופות מול קבוצת צסק"א מוסקבה. כחודש לאחר מכן הושאל לקבוצת ברשה ששיחקה בסרייה ב'. ביוני 2012, עבר לשחק בקבוצת צ'זנה ושיחק בה בחצי הראשון של העונה, בטרם הושאל שוב לברשה עד לסיום העונה.

ביוני 2013 חתם על חוזה ל-4 עונות בקבוצת ורדר ברמן מהבונדסליגה. ב-7 בדצמבר 2014 כבש את שער הבכורה בקריירה בבעיטה חופשית בהפסד הקבוצה 2–5 לקבוצת איינטרכט פרנקפורט. בעונת 2015/2016 הושאל לעונה לקבוצת דרמשטאדט 98 ובסיומה חזר לשחק בברמן.

בינואר 2019 חזר קלדירולה לאיטליה לאחר חמש שנים, כשחתם בבנוונטו מהסרייה ב', אליה עבר בהעברה חופשית. בתוך שתי עונות חתם בקבוצת מונצה מהסרייה ב'.

## קישורים חיצוניים
* 

## הערות שוליים

קטגוריה:בלמי כדורגל איטלקים
קטגוריה:כדורגלנים איטלקים
קטגוריה:כדורגלני אינטר מילאנו
קטגוריה:כדורגלני ויטסה ארנהם
קטגוריה:כדורגלני צ'זנה
קטגוריה:כדורגלני ברשה
קטגוריה:כדורגלני ורדר ברמן
קטגוריה:כדורגלני דרמשטאדט 98
קטגוריה:כדורגלני בנוונטו
קטגוריה:כדורגלני מונצה
קטגוריה:ספורטאים זרים בהולנד
קטגוריה:ספורטאים איטלקים בגרמניה
קטגוריה:איטלקים שנולדו ב-1991
מבחר הסיפורת הבדיונית

**מבחר הסיפורת הבדיונית** (באנגלית: **The Science Fiction Hall of Fame, Volume One, 1929–1964**) הוא אנתולוגיה, אסופת סיפורים, של סיפורים קצרים מסוגת המדע הבדיוני (ומספר נובלות) אשר נערכה על ידי סופר המדע הבדיוני רוברט סילברברג, יצאה לאור ב-1970 ותורגמה לעברית על ידי המתרגם עמנואל לוטם.

## בחירת הסיפורים
האנתולוגיה יצאה לראשונה בשנת 1970 דרך הוצאת הספרים Doubleday (ופורסמו לה גם מהדורות נוספות) והציגה 26 סיפורי מדע בדיוני מהשנים 1929–1964. אותם סיפורים נכתבו על ידי מיטב סופרי המדע הבדיוני באותה התקופה.

אוסף זה תוכנן להיות אנתולוגיה של סיפורים קצרים אשר יצאו בטרם ההכרזה על פרס נבולה ונבחרה על ידי סופרי אגודת סופרי המדע הבדיוני (באופן אנלוגי לבחירה הרגילה של סיפורים לפרס נבולה).

במסגרת עריכת האוסף, התבצעה הצבעה על ידי סופרי אגודת סופרי המדע הבדיוני שבאה לבחור את סיפורי המדע הבדיוני הטובים ביותר מבין אלה שנכתבו בין השנים 1929 לשנים 1964. 15 הסיפורים הטובים ביותר נבחרו באופן מידי להיות באוסף פרט לסיפור "הכוכב" (The Star) של הסופר ארתור סי קלארק, שהושמט מכיוון שסיפור אחר שלו ("תשעת מיליארדי השמות של אלוהים") כבר נבחר והייתה העדפה לתת לכל סופר לכל היותר מקום אחד. הסיפור "זירה" של פרדיריק בראון נבחר במקומו. 11 הסיפורים הבאים נבחרו על ידי סילברברג בעצמו תוך הסתמכות על תוצאות ההצבעות.

## תוכן האנתולוגיה
מרבית סיפורי האוסף הם סיפורי מדע בדיוני קלאסיים פרט לשני הסיפורים "החיים כל כך טובים" ו"ילוד גבר ואישה" אשר כוללים בעיקר מרכיבים של פנטזיה ואימה.

בין ספרי האוסף ישנם סיפורים בולטים רבים: בין היתר, סיפורו המפורסם של אסימוב, שקיעה (שנכתב כשהיה בן 21 בלבד), הופיע באוסף, הסיפור "מגע ראשון" של מארי לנסטר אשר בו נקבע שם המונח מגע ראשון לראשונה, הסיפור "זירה" של פרדריק בראון אשר נכתב על פיו פרק במסע בין כוכבים באותו שם וכן גם הסיפור "החיים כל כך טובים" שהיווה בסיס לפרק בשם דומה בסדרה אזור הדמדומים.

הסיפור "רק אמא" הוא הסיפור היחיד באוסף שכתוב באופן בלעדי על ידי אישה, הסופרת ג'ודית גרוסמן (תחת שם העט ג'ודית מריל). נוסף לכך הסיפור "חלכן היה נמזר" שכתבה קתרין מור ביחד עם בעלה, הנרי קטנר. באותה תקופה לא היו כותבות רבות בסוגה הספקולטיבית בכלל ובמד"ב בפרט.

## התרגום העברי
האנתולוגיה תורגמה לעברית בהוצאת עם עובד ב-1981 ובמהדורה חדשה בשנת 2007 במסגרת אותה הוצאה. אחד מהיבטי תרגום הוא ההחלטה של לוטם להימנע מהשימוש במושגים "חייזר" לתיאור יצור מן החלל החיצון והעדפת השימוש במילה הפחות נפוצה "נכרי".

התרגום יצא לראשונה בשני כרכים כאשר הכרך הראשון הכיל את אחד עשר הסיפורים האחרים והשני את כל השאר. התרגום המחודש איגד את כל הסיפורים תחת כרך אחד (בהתאם למקור).

בנוסף, המתרגם כלל לפני כל סיפור תיאור קצר של מאפיינים של הסיפור וכן לעיתים גם מאפיינים של הסופרים שכתבו אותו.

## אוסף הסיפורים
אוסף הסיפורים המופיעים בקובץ בהתאם להוצאה החדשה. בגרסה הישנה של ההוצאה העברית האוסף מחולק לשני כרכים: הראשון כלל את 11 הסיפורים הראשונים (עד "מגע ראשון"), והשני כלל את שאר 15 הסיפורים האחרונים. אותם סיפורים הופיעו גם בעברית וגם במקור בסדר המתאים לשנת פרסומם הראשונית.

## ביקורות
הביקורות לספר היו אוהדות ברובן, אולם הסופר אלג'יס בדריס ביקר את בחירת הספרים וסיכם בכך ש"אכן מדובר במבחר רחב של סיפורי מדע בדיוני, אבל כדאי להשאיר מקום לספר נוסף על המדף".

## מקורות
* אוסף של הסיפורים שיצאו בעברית

## קישורים חיצוניים
* 

## הערות שוליים

קטגוריה:ספרי מדע בדיוני
קטגוריה:ספרי רוברט סילברברג
עיט נצי טרופי

**עיט נצי טרופי** (שם מדעי: *Nisaetus*) הוא עוף דורס גדול ממשפחת הנציים החי בדרום-מזרח אסיה וגם בתת-היבשת ההודית. בעבר הוא היה שייך לסוג עיט נצי (*Spizaetus*) מאמריקה הדרומית.

אלו עופות דורסים חזקים בעלי נוצות חומות וציצית מאחורי ראשם. הם בעלי מקור חד וחזק ועיניים צהובות והם יכולים לדאות שעות רבות בחיפוש טרף. הם יכולים לחיות גם ביער הטרופי ולתמרן בין הענפים בעקבות טרפם, בעזרת כנפיהם המעוגלות. חלקם חיים באזורים יבשים או קרירים יותר.

הם ניזונים מחיות קטנות כמו מכרסמים, עופות וזוחלים שונים וגם מפגרים.

## מינים
*עיט נצי בליץ (*Nisaetus alboniger*)
*עיט נצי ג'אווה (*Nisaetus bartelsi*)
*עיט נצי מצויץ (*Nisaetus cirrhatus*)
*עיט נצי פלורס (*Nisaetus floris*) – מצוי בסכנת הכחדה חמורה
*עיט נצי סלווס (*Nisaetus lanceolatus*)
*עיט נצי וואלאס (*Nisaetus nanus*)
*עיט נצי הררי (*Nisaetus nipalensis*)
*עיט נצי לג (*Nisaetus kelaarti*)
*עיט נצי פיליפיני (*Nisaetus philippensis*)
*עיט נצי פינסקר (*Nisaetus pinskeri*)

## קישורים חיצוניים

קטגוריה:בעלי חיים שתוארו ב-1836
קטגוריה:טקסונים שתוארו בידי בריאן הוטון הודג'סון
קטגוריה:עיטים
קורט פון בריזן

גנרל **קורט פון בריזן** (; 3 במאי 1886 – 20 בנובמבר 1941) היה מפקד בכיר בוורמאכט שפיקד על כוחות במלחמת העולם השנייה.

## ביוגרפיה
### קריירה מוקדמת
פון בריזן נולד ב-3 במאי 1886 באנקלאם, שהשתייכה לאימפריה הגרמנית. בשנת 1904 התגייס פון בריזן לצבא האימפריה הגרמנית, והצטרף לרגימנט המשמר ה-2. עם פרוץ מלחמת העולם הראשונה מונה פון בריזן לשליש רגימנט המילואים ה-15, אך ב-23 באוגוסט 1914 נפצע במהלך הקרבות. לאחר החלמתו מונה לשליש חטיבת המילואים ה-26, וב-27 בינואר 1915 הועלה לדרגת האופטמן. בשנת 1916 מונה פון בריזן לקצין מטה בקורפוס ה-4, ובספטמבר 1916 הועבר זמנית אל המטה הכללי של הצבא. בשנת 1918 מונה פון בריזן לקצין אג"ם בדיוויזיה ה-239, ומילא תפקיד זה עד סוף המלחמה. על פעולותיו בקרבות קיבל פון בריזן את עיטורי צלב הברזל דרגה ראשונה ושנייה, צלב האבירים של מסדר בית הוהנצולרן עם חרבות, וצלב הכבוד של מלחמת העולם 1914/1918.

לאחר המלחמה הצטרף פון בריזן לרייכסווהר, ומילא בו תפקידי פיקוד ומטה. ב-1 במאי 1922 הועלה פון בריזן לדרגת מיור, ומונה לקצין במשמר הגבול בפומרניה. 1 באפריל 1934 הועלה לדרגת אוברסט לוטננט, ב-1 במאי 1934 הועלה לדרגת אוברסט. ב-15 באוקטובר 1935 מונה למפקד רגימנט הרגלים ה-69, וב-1 באוגוסט 1937 הועלה לדרגת גנרל מיור. ב-4 בפברואר 1938 מונה פון בריזן בעקבות פרשת בלומברג-פריטש למפקד הדיוויזיה ה-30, וב-27 באוגוסט 1939 הועלה לדרגת גנרל לוטננט.

### מלחמת העולם השנייה ואחריתו
עם פרוץ המלחמה היה פון בריזן מפקד הדיוויזיה ה-30, ופיקד עליה במהלך הפלישה לפולין כחלק מהקורפוס ה-10 במסגרת הארמייה השמינית, וב-10 בספטמבר 1939 אף נפצע במהלך הקרבות, ועל כך קיבל ב-27 באוקטובר 1939 את עיטור צלב האבירים של צלב הברזל. במהלך המערכה על צרפת לחם פון בריזן עם הדיוויזיה שבפיקודו כחלק מהקורפוס ה-11 במסגרת הארמייה השישית, וב-1 באוגוסט 1940 הועלה לדרגת גנרל חיל הרגלים. ב-25 באוקטובר מונה פון בריזן למפקד הקורפוס ה-52, ובמהלך המערכה בבלקן לחם עם הקורפוס כחלק מהארמייה השנייה, ואף לחם עמו במערכה על יוון.

במהלך מבצע ברברוסה לחם פון בריזן עם הקורפוס שבפיקודו כחלק מהארמייה ה-17 במסגרת קבוצת ארמיות דרום, ולחם עמו בקרב קייב ובקרב חרקוב הראשון, וב-20 בנובמבר 1941 נהרג פון בריזן בשעת ביקורו בחזית באזור חרקוב.

## קישורים חיצוניים

* קורט פון ברייזן באתר lexikon-der-wehrmacht 
* 

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים
קטגוריה:מעוטרי עיטור בית הוהנצולרן
קטגוריה:מפקדי גייסות גרמניה במלחמת העולם השנייה
קטגוריה:אנשי צבא גרמנים במלחמת העולם הראשונה
קטגוריה:חברי מסדר פרנץ יוזף
קטגוריה:גרמנים שנהרגו במלחמת העולם השנייה
קטגוריה:גרמנים שנולדו ב-1886
קטגוריה:גרמנים שנפטרו ב-1941
גרהרד שמידהובר

גנרל **גרהרד שמידהובר** (; 9 באפריל 1894 – 11 בפברואר 1945) היה מפקד בכיר בוורמאכט שפיקד על כוחות במלחמת העולם השנייה, ולדעת חוקרים מסוימים בזכותו רוב גטו בודפשט ניצל.

## ביוגרפיה
### קריירה מוקדמת
שמידהובר נולד ב-9 באפריל 1894 בדרזדן, שהשתייכה לאימפריה הגרמנית. בשנת 1914 התגייס שמידהובר לצבא האימפריה הגרמנית, והצטרף לרגימנט הרגלים ה-177 (הסקסוני המלכותי ה-12), עמו לחם בפרוץ מלחמת העולם הראשונה. בשנת 1916 הועבר שמידהובר לרגימנט הרגלים ה-391, ומילא בו תפקידים שונים עד סיום המלחמה. על פעולותיו בקרבות קיבל שמידהובר את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918.

לאחר המלחמה פרש שמידהובר מהצבא, ובשנת 1920 התחתן עם הלן באומפלדר. בשנת 1934 הצטרף שמידהובר לוורמאכט, ובשנת 1939 הועלה לדרגת מיור ומונה למפקד הגדוד ה-2 ברגימנט הרגלים ה-103.

### מלחמת העולם השנייה ואחריתו
עם פרוץ המלחמה היה שמידהובר מפקד גדוד ה-2 ברגימנט הרגלים ה-103, ולחם עמו במהלך המערכה בפולין ובמהלך המערכה על צרפת כחלק מהדיוויזיה ה-4. ב-15 באוגוסט 1940 הוסבה הדיוויזיה ה-4 לדיוויזיית הפאנצר ה-14, ורגימנט הרגלים ה-103 הוסב לרגימנט הרובאים ה-103. שמידהובר לחם עם גדודו במהלך המערכה בבלקן ובמהלך מבצע ברברוסה, וב-1 ביולי 1941 הועלה לדרגת אוברסט לוטננט. ב-1 באפריל 1942 הועלה שמידהובר לדרגת אוברסט, וב-1 ביוני אותה שנה קיבל תפקיד בבית הספר לשריון. ב-11 ביולי 1943 מונה שמידהובר למפקד רגימנט הפאנצרגרנדיר ה-304, שהיה חלק מדיוויזיית הפאנצר ה-2, ולחם עמו בקרבות סביב קייב, ועל כך קיבל ב-18 באוקטובר 1943 את עיטור צלב האבירים של צלב הברזל. ב-2 במאי 1944 מונה שמידהובר למפקד דיוויזיית הפאנצר ה-7, שהייתה חלק מארמיית הפאנצר הראשונה, וב-9 בספטמבר מונה למפקד דיוויזיית הפאנצר ה-13, שהייתה חלק מהארמייה השישית. באוקטובר 1944 לחם שמידהובר עם הדיוויזיה שבפיקודו בקרב דברצן, ובינואר 1945 לחם עמה במצור על בודפשט. ב-21 בינואר 1945 קיבל שמידהובר על פעולותיו תוספת עלי אלון לעיטור צלב האבירים של צלב הברזל. 

ישנם חוקרים הטוענים שימים ספורים לפני כן, רגע לפני הגעת הכוחות הסובייטים, החליטו יחידות של צלב החץ לחסל את כל יושבי גטו בודפשט. על פי חוקרים אלו, אחד מהקצינים ביחידה זאת החליט לנסות ולסייע ליהודים, ודרך ראול ולנברג, שהיה הנספח השוודי, הפעילו לחץ על מפקד העיר הגרמני שמידהובר שימנע את הטבח. הם הבהירו לו שמעשים אלו יהיו על אחריותו, ושיכנעו אותו לעצור אותם. מיד לאחר מכן שלח שמידהובר חיילים מהוורמאכט לתוך הגטו שיוודאו שהפורעים לא יפגעו שם.

ב-11 בפברואר נהרג בעת ניסיון הפריצה של המצור הסובייטי בבודפשט.

## קישורים חיצוניים

* גרהרד שמידהובר באתר lexikon-der-wehrmacht 

## הערות שוליים

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים עם עלי אלון
קטגוריה:אנשי צבא גרמנים במלחמת העולם הראשונה
קטגוריה:גרמנים שנהרגו במלחמת העולם השנייה
קטגוריה:גרמנים שנולדו ב-1894
קטגוריה:גרמנים שנפטרו ב-1945
רונית ברש

**רונית ברש** (נולדה ב-7 ביוני 1977) היא רבנית ודרשנית ישראלית, פופולרית בקרב נשים. מרבה לארגן ערבי הפרשת חלה ונסיעות לקבר רבי נחמן מברסלב באומן. קהל שומעות לקחה חילוניות ברובו, בהן אף ידועניות אותן היא מנסה להוביל להתחזקות בדת וחזרה בתשובה.

## ביוגרפיה
נולדה ב-1977 בקריית גת למסעוד ואליס אלמקייס, גדלה בקריית גת ובבגרותה הייתה יחצנית ומפיקה של מסיבות ומועדונים. בסוף שנות ה-90 נסעה להתגורר במיאמי שם הכירה את בן זוגה אילון ברש. לאחר שנישאו והיא הרתה, ברש רצתה שבעלה ילמד מושגים ביהדות, ולכן והפצירה בו ללכת לשיעורי תורה. הוא הלך לשיעורים בבית חב"ד המקומי והתחזק באמונתו הדתית. ברש עצמה נשארה חילונית, ומכך נטען כי זו הסיבה לקשיים בחיי הנישואין שלהם. ב-2007 נסעה לבקשתו של בעלה, לאומן, לקברו של רבי נחמן מברסלב, ושם חוותה לדבריה הארה רוחנית ששינתה את חייה ומאז הפכה לדתייה.

ב-2015 סיפרה בראיונות לתקשורת, כי בגיל 14 היא נאנסה, ואף הרתה כתוצאה מהאונס. היא ילדה את התינוק ולאחר הלידה משפחתה והשירותים הסוציאליים הפצירו בה למסור את הילד לאימוץ, דבר שהתנגדה לו בתחילה ולבסוף שוכנעה ומסרה אותו לאימוץ.

## כרבנית
היא מרצה לנשים בלבד. לאחר חזרתה בתשובה החלה בהרצאות בתחילה למספר קטן מחברותיה, אט אט הרצאותיה התפרסמו. היא מפיקה ערבי התחזקות עם מופעים אור קוליים, ומופעים מוזיקליים בהם משתתפות אלפי נשים. היא גייסה לערבים אלו גם את הזמרים איציק אשל, ליאור נרקיס ודודו אהרון. היא מארגנת נסיעות לאומן גם הן לנשים בלבד. בין שומעות לקחה לא מעט ידועניות ביניהן עינב בובליל, טהוניה רובל, רינת גבאי, מור ממן ועוד. יש לה מספר עמודי פייסבוק ובהם אלפי חברים ועוקבים.

הרצאותיה פופולריות אצל חילוניות ודתיות. במגזר החרדי לעיתים נשמעת ביקורת על סגנונה, אמנון יצחק דיבר נגדה בחריפות.

במאי 2016 אושפזה בשל תסחיף ריאתי, הייתה בסכנת חיים ונאסר עליה לטוס לנסיעות אותן היא מארגנת. בנובמבר של אותה שנה השתתפה בסדרה הדוקומנטרית 6 אימהות המלווה את חייה כאמא וכרבנית, ובנוסף אירחה באחד מהאירועים שערכה את חנוך דאום ואורן חזן, במסגרת סדרת טלוויזיה שערך דאום.

## חיים אישיים
ברש גרושה ואם לחמישה, רוי אליה, נווה פייגא, ליאם אסתר, ליהיא אדל ונחמן. כיום היא מתגוררת במושב נועם.

## גלריה

קובץ:Rabanit Ronit Barash 3.jpg|
קובץ:Rabanit Ronit Barash 4.jpg|
קובץ:Rabanit Ronit Barash 2.jpg|


## קישורים חיצוניים

* רונית ברש - ערוץ היוטיוב הרשמי 
* 
* 
* 
* 
* מנדי גרוזמן,"אי אפשר להשתיק את האישה". מוסף שבת מקור ראשון, 19 באפריל 2017.
* 

## הערות שוליים

קטגוריה:רבניות ישראליות
קטגוריה:תנועת התשובה: פעילים
קטגוריה:משתתפות 6 אימהות
קטגוריה:קריית גת: אישים
קטגוריה:נועם (מושב): אישים
קטגוריה:נפגעי ונפגעות תקיפות מיניות
קטגוריה:ישראליות שנולדו ב-1977
קטגוריה:ישראלים שנולדו ב-1977
לואיזה מנאפולי וסיציליה

**לואיזה מנאפולי וסיציליה** (; 27 ביולי 1773 – 19 בספטמבר 1802), הייתה אשתו של פרדיננד השלישי, הדוכס הגדול של טוסקנה.

## ביוגרפיה
לואיזה נולדה ב-27 ביולי 1773 בנאפולי, לפרננדו הראשון, מלך שתי הסיציליות ומריה קרולינה מאוסטריה, בתם של פרנץ הראשון, קיסר האימפריה הרומית הקדושה ומריה תרזה. ב-15 באוגוסט 1790 התחתנה לואיזה עם בן דודה פרדיננד השלישי, הדוכס הגדול של טוסקנה, בנם של לאופולד השני, קיסר האימפריה הרומית הקדושה ומריה לואיסה, נסיכת ספרד, וב-19 בספטמבר באותה שנה מומשו הנישואים בווינה. ממנו היו לה 5 ילדים.

בשנת 1792 במהלך המהפכה הצרפתית, הכיר פרדיננד באופן רשמי ברפובליקה הצרפתית הראשונה, ובכך היה לבית המלוכה הראשון שהכיר בה. משהחלו מלחמות המהפכה הצרפתית, שוכנע פרדיננד על ידי שליטי בריטניה ורוסיה להצטרף לקואליציה האנטי-צרפתית הראשונה, ואכן, פרדיננד כרת עימם ברית, אך נתן רק תמיכה פסיבית ועשה זאת ללא שום התלהבות. כעבור שנה משראה פרדיננד את הניצחונות המהדהדים של הצרפתים, פרש מהקואליציה, וב-1 במרץ 1795 הכריז על נייטרליותה של טוסקנה במלחמה. בשנת 1799 הוקמה רפובליקה בפירנצה, ופרדיננד ולואיזה נאלצו לברוח לווינה. בשנת 1801 נחתם חוזה ארנחואס בספרד, ובו צורפו שטחי הדוכסות הגדולה של טוסקנה ודוכסות פארמה ליצירת ממלכת אטרוריה, ולאחר מכן אושר החוזה בשלום לינוויל.

ב-19 בספטמבר 1802 מתה לואיזה בעת שילדה בן, ונקברה בקריפטה הקיסרית בווינה.

## משפחתה
ב-15 באוגוסט 1790 התחתנה לואיזה עם בן דודה פרדיננד השלישי, הדוכס הגדול של טוסקנה, בנם של לאופולד השני, קיסר האימפריה הרומית הקדושה ומריה לואיסה, נסיכת ספרד. לבני הזוג היו 5 ילדים:
* קרולינה פרדיננדה תרזה (1793)
* פרנצ'סקו לאופולדו (1794)
* לאופולד (1797–1870).
* מריה לואיזה ג'וספה קרולינה רוזה (1799–1857).
* מריה תרזה (1801–1855).

## אילן יוחסין

## קישורים חיצוניים

* 

קטגוריה:בית בורבון
קטגוריה:ילידות 1773
קטגוריה:נפטרות ב-1802
אליפות הדיוות

**אליפות הדיוות** הייתה האליפות השייכת למתאבקות בארגון ה-"WWE". ב-3 באפריל 2016, האליפות הוחלפה באליפות הנשים של ה-WWE.

אליפות הדיוות של ה-WWE נוצרה ב-2008 על ידי המנהלת של התוכנית סמאקדאון, ויקי גאררו. המתאבקת הראשונה שזכתה באליפות הייתה מישל מק'קול ב-20 ביולי 2008, לאחר שניצחה את נטליה. בשנת 2009 האליפות הועברה לתוכנית Raw. ב-19 בספטמבר 2010, מישל מק'קול, אלופת הנשים, הביסה את מלינה, אלופת הדיוות, וכתוצאה מכך שמה של האליפות הוחלף ל"אליפות הדיוות המאוחדת של ה-WWE", חודש לאחר מכן שמה של האליפות הוחזר ל"אליפות הדיוות של ה-WWE".
ב-3 באפריל 2016, באירוע רסלמניה 32, הציגה ליטה את "אליפות הנשים של ה-WWE" (במקום "אליפות הדיוות") והכריזה כי מהיום ואילך יקראו לדיוות "סופרסטארס" (Superstars), כפי שלגברים. הוכרז כי המנצחת בקרב בין שארלוט, בקי לינץ' וסשה בנקס תהיה אלופת הנשים הראשונה ותזכה באליפות הנשים החדשה. שארלוט ניצחה בקרב וזכתה באליפות.

## היסטוריה
[שמאל|200px|ממוזער|[מישל מק'קול, אלופת הדיוות הראשונה]]
עם הרחבת המותג הראשונה של WWE בשנת 2002, נכתבה עלילה שלפיה ארגון ה-WWE הקצה את עובדיו לתוכניות טלוויזיה שונות ולסיבובי הופעות שונים, כשאליפות הנשים של ה-WWE הייתה אמורה להיות מוגנת במקור בשני המותגים. עם זאת, בשלב מסוים באותה שנה, הוא הפך בלעדי למותג Raw. לאחר מכן, רק דיוות במותג Raw יכלו להתחרות על התואר, בעוד שהדיוות במותג סמאקדאון לא יכלו להתחרות על אליפות בלעדית לנשים. עם זאת, בכמה הזדמנויות, התקנון נעקפה כאשר מלינה, אשלי מסארו, טורי וילסון ונידיה התמודדו על התואר בזמן שהן היו במותג סמאקדאון, אך אף אחת לא הצליחה לזכות באותה אליפות.

כתוצאה מכך, הארגון יצר את אליפות הדיוות והציג אותה ב-6 ביוני 2008 בפרק של התוכנית *סמאקדאון*, כאשר אז המנהלת הכללית של סמאקדאון, ויקי גוררו, הכריזה על יצירת התואר. ב-6 ביוני וב-4 ביולי, בפרקי התוכנית השבועית *סמאקדאון*, נטליה ומישל מק'קול ניצחו בקרב חלומות הזהב שלהן בהתאמה (שכללה בנוסף גם את מאריס, ויקטוריה, קלי קלי, צ'רי וליילה) כדי להעפיל לקרב על אליפות הדיוות. באירוע החגיגה האמריקאית הגדולה, מק'קול ניצחה את נטליה והפכה לאלופה הראשונה. כשמאריס זכתה בתואר ממק'קול בדצמבר 2008, היא פרקה את פיקת הברך באירוע חי מאוחר יותר באותו חודש. בדומה לאופן שבו טריש סטרטוס שמרה על אליפות הנשים כאשר הושבתה עם פריצת דיסק בשנת 2005, מאריס הצליחה לשמור על תואר הדיוות עם שובה בסוף ינואר 2009. כחלק מהדראפט של 2009, אז אלופת הדיוות, מאריס, הייתה אחת המתאבקות שהועברו למותג Raw, תוך כדי כך שהאליפות הפכה בלעדית למותג Raw.

### טורניר אליפות הדיוות (2010)

ב-4 בינואר 2010 ה-WWE החליטו להפשיט את התואר ממלינה לאחר שהאחרונה נפצעה, ולכן קיימו טורניר בין שבועיים כאשר ב-22 בפברואר ב-Raw התקיים הגמר, שבו מאריס ניצחה את גייל קים, מה שהפך אותה לאלופה הראשונה שמוכתרת בפעם השנייה.

## שיאים
* האלופה הגבוהה ביותר הייתה מישל מק'קול (1.78 מטר).
* האלופות הנמוכות ביותר היו AJ לי וליילה (1.57 מטר).
* הניצחון המהיר ביותר היה של ניקי בלה שניצחה את AJ לי, ומלינה שניצחה את ג'יליאן הול ב-35 שניות.

## רשימת האלופות

## זכיות משולבות
[שמאל|200px|ממוזער|[פייג' (מתאבקת)|פייג', אלופת הדיוות הצעירה ביותר]]

## קישורים חיצוניים

* 

קטגוריה:אליפויות ה-WWE לנשים
מייקל ג'ייסטון

**מייקל ג'ייסטון** (; 29 באוקטובר 1935 – 5 בפברואר 2024) היה שחקן אנגלי.

## ביוגרפיה
ג'ייסטון נולד בעיר נוטינגהאם שבנוטינגהאמשייר. הוא שיחק בתפקידים שייקספיריים בטלוויזיה בהם דמטריוס במחזה "חלום ליל קיץ" (1968), גרציאנו במחזה "הסוחר מוונציה" (1973), ואמונד במחזה "המלך ליר" (1975). ב-1969 הופיע בדמות דאולינג, עובד מדינה, בעונה האחרונה של הדרמה "The Power Game".

ב-1970 גילם ג'ייסטון את הנרי איירטון בסרט ההיסטורי "קרומוול". ב-1971 כיכב בדמות הצאר ניקולאי בסרט "ניקולס ואלכסנדרה", וב-1972 שיחק בתפקיד סר הנרי רויס לצדו של רוברט פאוול בסדרת דרמה של ה-BBC בשם "The Edwardians" בפרק "מר רולס ומר רויס". ב-1973 הופיע בתפקיד ראשי בדמות מר רוצ'סטר בעיבוד של ה-BBC ל"ג'יין אייר" לצדה של סורקה קיוזאק. ב-1974 שיחק בתפקיד גרצינו בסרט של התיאטרון הלאומי "הסוחר מוונציה" בכיכובו של לורנס אוליבייה ששיחק בדמות שיילוק. ב-1974 הופיע ג'ייסטון פעמים בסדרת האנתולוגיה "Thriller", וב-1975 שיחק בתפקיד המרגל קווילר בסדרת הטלוויזיה הבריטית באותו שם. ב-1977 גילם את ג'ונתן מנסל בעיבוד של ה-BBC לספר "She Fell Among Thieves" מאת דורנפורד ייטס . ב-1979 הופיע בתפקיד פיטר גווילאם לצדו של אלק גינס במיני-סדרה "החפרפרת" המבוססת על רומן באותו שם.

ב-1986 שיחק ג'ייסטון בתפקיד ואליארד בסדרת המדע בדיוני הבריטית "דוקטור הו" במיני-סדרה בשם "The Ultimate Foe". הוואליארד הוא התגלמות הצד האפל של הדוקטור. הוא חזר וגילם את הדמות בתסכיתי האודיו , "Sixth Doctor's Last Adventure" ו-"Trial of the Valeyard" בהפקת Big Finish Productions.

ב-1989 גילם ג'ייסטון את נוויל באדג'ר בעיבוד הטלוויזיוני לקומדיה "A Bit of a Do" מאת דייוויד נובס . ב-1990 גילם את דמותו של ג'יימס בונד בעיבוד הרדיופוני של הרומן "אתה חי רק פעמים". ב-1991 הופיע בתפקיד קולונל מוסטרד בסדרת הטלוויזיה "קלואדו" ובשנה שאחר כך שיחק בתפקיד אורח בפרק "UnXpected" של הסדרה "שיגעון של עיתון". עוד בטלוויזיה השתתף בסדרה "איסטאנדרס", באופרת הסבון "קורוניישן סטריט", בסדרה הקומית "על שוטים ואנשים", בסדרה "The Darling Buds of May", בסדרה "Tales of the Unexpected", בסדרה המשטרתית "The Bill", ובתפקיד דונלד דה סוזה בסדרה "אמרדייל". עוד הופיע ב"הולבי סיטי" ובדמות מר ספונר בסדרה "Tracy Beaker Returns".

ג'ייסטון הקליט ספרי שמע של כל ספרי ג'ון לה קארה, כהמשך לתפקידו בדמות פיטר גווילאם בסדרה "החפרפרת" משנת 1979.

### חיים אישיים
בין השנים 1965 ל-1970 היה ג'ייסטון נשוי לשחקנית לין פארלי . מ-1970 עד 1977 היה נשוי להת'ר סנדון. מאז 1979 היה נשוי לאן סמית'סון.

## פילמוגרפיה

## קישורים חיצוניים

* מייקל ג'ייסטון, באתר הסדרה "ג'יין אייר"

## הערות שוליים

קטגוריה:שחקני קולנוע וטלוויזיה אנגלים
קטגוריה:בוגרי בית הספר גילדהול למוזיקה ודרמה
קטגוריה:אנגלים שנולדו ב-1935
קטגוריה:אנגלים שנפטרו ב-2024
רויאל

**רויאל** (Royal) הוא שם משפחה שמקורו בצרפתית ומשמעותו מלכותי.

קטגוריה:שמות משפחה
סומאטופילקס

**סומאטופילקס** () הייתה דרגה בכירה בצבא המוקדוני. התרגום המילולי של מילה זו היא "שומרי ראש", אם כי אין מדובר בשומרי ראש במובן המודרני של המושג, אלא בקצינים בכירים מלווים את המלך ומשמשים למעשה כקציני המטה שלו.

בספרטה הייתה קיימת יחידה שנקראה "היפיס", אשר כללה 300 איש ואנשיה היו שומריו של המלך, ובין יתר תפקידיהם פינו לו את הדרך כאשר עבר. ההיפיס מפורסמים כיום בעיקר בשל קרב תרמופילאי שבו הושמדה היחידה כליל. גם בממלכה האחמנית הייתה יחידה של שבעה קצינים מובחרים שליוו את המלך ונקראו "אנושיה" (anûšiya). סביר להניח שהסומאטופילקס הוקמו בהשראת אחת מן היחידות הנזכרות לעיל. אולם בעוד שבספרטה ופרס לא הייתה אבחנה ברורה בין שומרים ממשיים המגנים על המלך לבין אנשי המטה שלו, במוקדון הייתה חלוקה מסודרת. אלו שלחמו לצד המלך בקרב והגנו עליו נקראו "הטיירוי" ("רעי המלך"), בעוד הסומאטופילקס היו למעשה קצינים בכירים שקיבלו בדרך כלל משימות חשובות ואף פיקוד אד-הוק על חלקים מהצבא.

היו תמיד רק שבעה סומאטופילקס והם באו מקרב האצולה המוקדונית, ונבחרו מבין ההטיירוי. הסומאטופילקס הראשונים ידועים לנו מתקופת מלכותו של פיליפוס השני, מלך מוקדון. בנו, אלכסנדר הגדול, נתן להם משימות חשובות מאוד במהלך מסעות המלחמה שלו, וכך הם צברו יותר ויותר כוח. בשנת 326 לפנה"ס הוא אף מינה סומאטופילקס שמיני, ונתן את התואר לפאוקסטאס, אשר הציל את חייו במהלך המצור על עיר המאלים. 

להלן תבנית של הסומאטופילקס במהלך תקופת שלטונו של אלכסנדר הגדול:

## הערות שוליים

קטגוריה:מוקדון
רוס 248

**רוס 248** (באנגלית: **Ross 248**, ידוע גם בשמות **HH באנדרומדה**, **גליזה 905** או **LHS 549**) הוא כוכב הנמצא כ-10.3 שנות אור ממערכת השמש בקבוצת הכוכבים אנדרומדה והוא הכוכב העשירי הכי קרוב למערכת השמש, אך למרות קרבתו היחסית הוא עמום מדי מכדי צפייה בו בעיניים בלבד. הכוכב הובחן לראשונה בשנת 1926 על ידי פרנק אלמור רוס .

המסה של הכוכב היא 12% ממסת השמש ורדיוסו כ-16% מרדיוס השמש, אך עוצמת ההארה שלו היא רק 0.2% מעוצמת ההארה של השמש. הסיווג הספקטרלי שלו הוא M6 V, מה שמסווג אותו ככוכב הסדרה הראשית מסוג ננס אדום. רוס 248 מאופיין גם ככוכב הבזק, ולכן קיבל גם ציון של כוכב משתנה, HH באנדרומדה. בשנת 1950 הוא היה הכוכב הראשון שזוהה ככוכב משתנה גם בשל כתמי שמש על פניו, כך שהוא גם משתנה BY בדרקון.

[ממוזער|ימין|350px|מפת מסלול הכוכבים הקרובים למערכת השמש מ-20,000 שנה [לפני זמננו עד 80,000 בעתיד.]]
מסלולו של רוס 248 יביא אותו קרוב יותר למערכת השמש בעתיד. בעוד 33,000 שנים הוא יהיה במרחק 3.024 שנות אור, הכוכב הכי קרוב לשמש (ראו גרף) ולאחר מכן שוב יתרחק. כיום השכנים הקרובים ביותר לרוס 248 הם זוג הננסים האדומים גרומברידג' 34 שנמצאים במרחק של כ-1.8 שנות אור ממנו וניתנים לראייה ללא ציוד עזר ככוכב עמום עם בהירות מדרגה 4. במרחק של כ-4.5 שנות אור נמצא זוג הננסים האדומים קרוגר 60 שבהירותם לא מאפשרת לראותם ללא ציוד עזר ובמרחק של כ-5.6 שנות אור נמצאים זוג הכוכבים 61 בברבור שיראו מרוס 248 ככוכב עם בהירות מדרגה 3.2, בהיר בהרבה מכפי שהזוג נראה מכדור הארץ.

## קישורים חיצוניים

* 

## הערות שוליים

קטגוריה:כוכבי הבזק
קטגוריה:משתני BY בדרקון
קטגוריה:ננסים אדומים
קטגוריה:כוכבים קרובים
קטגוריה:קבוצת הכוכבים אנדרומדה
קטגוריה:קטלוג גליזה
קטגוריה:קטלוג לויטן
הדיוויזיה ה-28 (ורמאכט)

**הדיוויזיה ה-28** (בגרמנית: **28. Infanterie-Division**) הייתה דיוויזיה של הוורמאכט שלחמה במלחמת העולם השנייה בחזית האירופית ובחזית המזרחית.

## היסטוריה
### הדיוויזיה ה-28
הדיוויזיה הוקמה בברסלאו ב-1 באוקטובר 1936, והועמדה תחת פיקוד הנס פון אובסטפלדר. במהלך המערכה בפולין לחמה הדיוויזיה כחלק מהקורפוס ה-8 במסגרת הארמייה ה-14, ובמהלך המערכה על צרפת ועל ארצות השפלה לחמה הדיוויזיה כחלק מהקורפוס ה-8 במסגרת הארמייה הרביעית. במהלך מבצע ברברוסה לחמה הדיוויזיה כחלק מהקורפוס ה-8 במסגרת הארמייה התשיעית, והשתתפה בקרב סמולנסק ובקרב על מוסקבה.

### הדיוויזיה הקלה ה-28
ב-1 בדצמבר 1941 הפכה הדיוויזיה ל**הדיוויזיה הקלה ה-28**, והועברה למנוחה תחת פיקוד הארמייה הראשונה כחלק מהקורפוס ה-8 בחזית המערבית, ובפברואר 1942 הועברה הדיוויזיה תחת פיקוד הארמייה ה-11.

### דיוויזיית היגר ה-28
ב-1 ביולי 1942 הפכה הדיוויזיה ל**דיוויזיית ה[[יגר (חייל)|יגר]] ה-28**. הדיוויזיה לחמה בקרבות בחצי האי קרים, כחלק מהארמייה ה-11, ובספטמבר 1942 הועברה הדיוויזיה לגזרה הצפונית יחד עם שאר הארמייה. לאחר מכן לחמה הדיוויזיה בקרבות שונים בגזרה הצפונית, ובכלל זה במצור על לנינגרד, ובשנת 1944 הועברה לגזרה המרכזית, שם לחמה בקרבות הקשים שהתחוללו בפרוסיה המזרחית כחלק מהארמייה הרביעית עד סוף המלחמה.

## מפקדים

## קישורים חיצוניים
* הדיוויזיה ה-28 באתר lexikon-der-wehrmacht 
* הדיוויזיה הקלה ה-28 באתר lexikon-der-wehrmacht 
* דיוויזיית היגר ה-28 באתר lexikon-der-wehrmacht 

28
קטגוריה:ורוצלב: היסטוריה